CELEX: 32018R1072
Language: hr
Date: 2018-07-30 00:00:00
Title: Provedbena uredba Vijeća (EU) 2018/1072 od 30. srpnja 2018. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

31.7.2018   
               
               
                  HR
               
               
                  Službeni list Europske unije
               
               
                  L 194/27
               
            
         PROVEDBENA UREDBA VIJEĆA (EU) 2018/1072
         od 30. srpnja 2018.
         o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 17. ožujka 2014. donijelo Uredbu (EU) br. 269/2014.
                  
               
                     (2)
                  
                  
                     Kao dio politike Unije o nepriznavanju nezakonitog pripojenja Krima i Sevastopolja, Vijeće izgradnju mosta Kerč smatra dodatnim djelovanjem kojim se podrivaju teritorijalna cjelovitost, suverenitet i neovisnost Ukrajine.
                  
               
                     (3)
                  
                  
                     Izgradnja tog mosta i njegovo službeno otvorenje 15. svibnja 2018. ključni su simbolični koraci u konsolidaciji kontrole Ruske Federacije nad nezakonito pripojenim Krimom i Sevastopoljem i dodatnoj izolaciji poluotoka od Ukrajine.
                  
               
                     (4)
                  
                  
                     S obzirom na navedeno, na popis osoba, subjekata i tijela koji podliježu mjerama ograničavanja, kako je naveden u Prilogu I. Uredbi (EU) br. 269/2014, trebalo bi dodati dodatne subjekte.
                  
               
                     (5)
                  
                  
                     Prilog I. Uredbi (EU) br. 269/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Subjekti navedeni u Prilogu ovoj Uredbi dodaju se na popis subjekata naveden u Prilogu I. Uredbi (EU) br. 269/2014.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  SL L 78, 17.3.2014., str. 6.
         
      
      
         
            PRILOG
            Popis subjekata iz članka 1.
            
               
                            
                        
                        
                           Ime
                        
                        
                           Identifikacijski podaci
                        
                        
                           Obrazloženje
                        
                        
                           Datum uvrštenja
                        
                     
                           „42.
                        
                        
                           AO „Institute Giprostroymost – Saint-Petersburg”
                           АО Институт Гипростроймост – Санкт-Петербург
                        
                        
                           Adresa:
                           
                                       7 Yablochkova street,
                                    
                                 
                                       St. Petersburg, 197198
                                    
                                 
                                       Russia,
                                    
                                 
                                       Internetske stranice: http://gpsm.ru
                                    
                                 
                                       E-pošta: office@gpsm.ru
                                    
                                 
                        
                           AO „Institute Giprostroymost – Saint-Petersburg” sudjelovao je u izgradnji mosta Kerč dizajniranjem tog mosta koji Rusiju povezuje s nezakonito pripojenim Krimskim poluotokom. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.
                        
                     
                           43.
                        
                        
                           PJSC Mostotrest
                           ПАО Мостотрест
                        
                        
                           Adresa:
                           
                                       6 Barklaya street,
                                    
                                 
                                       Bld. 5 Moscow,
                                    
                                 
                                       121087, Russia
                                    
                                 
                        
                           Subjekt PJSC Mostotrest aktivno je sudjelovao u izgradnji mosta Kerč putem državnog ugovora za održavanje tog mosta koji Rusiju povezuje s nezakonito pripojenim Krimskim poluotokom. Osim toga, vlasnik mu je pojedinac (Arkady Rotenberg) koji je već uvršten na popis zbog svojih djelovanja kojima se podriva suverenitet Ukrajine (osoba br. 92 iz ovog Priloga). Subjekt stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.
                        
                     
                           44.
                        
                        
                           JSC Zaliv Shipyard
                           Судостроительный завод „Залив”
                        
                        
                           Adresa:
                           
                                       4 Tankistov street,
                                    
                                 
                                       298310 Kerch,
                                    
                                 
                                       Crimea
                                    
                                 
                                       Internetske stranice: http://zalivkerch.com
                                    
                                 
                        
                           Subjekt JSC Zaliv Shipyard aktivno je sudjelovao u izgradnji nove željeznice do mosta Kerč, koji Rusiju povezuje s nezakonito pripojenim Krimskim poluotokom. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.
                        
                     
                           45.
                        
                        
                           Stroygazmontazh Corporation (SGM Group)
                           ООО Стройгазмонтаж
                           (груп СГМ)
                        
                        
                           Adresa:
                           
                                       Prospect Vernadskogo 53,
                                    
                                 
                                       Moscow, 119415
                                    
                                 
                                       Russia
                                    
                                 
                                       Internetske stranice: www.ooosgm.com
                                    
                                 
                        
                           Subjekt Stroygazmontazh Corporation (SGM Group) aktivno je sudjelovao u izgradnji mosta Kerč putem ugovora s državom za izgradnju tog mosta koji Rusiju povezuje s nezakonito pripojenim Krimskim poluotokom.
                           Osim toga, vlasnik mu je pojedinac (Arkady Rotenberg) koji je već uvršten na popis zbog svojih djelovanja kojima se podriva suverenitet Ukrajine (osoba br. 92 iz ovog Priloga). Subjekt stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.
                        
                     
                           46.
                        
                        
                           Stroygazmontazh Most OOO
                           Стройгазмонтаж-Мост
                        
                        
                           Adresa:
                           
                                       Barklaya street 6, building 7,
                                    
                                 
                                       Moscow
                                    
                                 
                                       121087 Russia
                                    
                                 Broj upisa u trgovački registar: 1157746088170
                           Porezni broj: 7730018980
                           Internetske stranice: http://kerch-most.ru/tag/sgam-most
                           E-pošta: kerch-most@yandex.ru
                        
                        
                           Subjekt Stroygazmontazh Most OOO je društvo kći glavnog ugovaratelja Stroygazmontazh koji upravlja projektom izgradnje mosta preko tjesnaca Kerč. Osim toga, vlasnik mu je pojedinac (Arkady Rotenberg) koji je već uvršten na popis zbog svojih djelovanja kojima se podriva suverenitet Ukrajine (osoba br. 92 iz ovog Priloga). Subjekt stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.
                        
                     
                           47.
                        
                        
                           CJSC VAD
                           AKTSIONERNOE OBSHCHESTVO VAD
                           АО „ВАД”
                        
                        
                           Adresa:
                           133, Chernyshevskogo street, Vologda, Vologodskaya Oblast 160019, Russia
                           122 Grazhdanskiy Prospect, suite 5, Liter A, St. Petersburg 195267, Russia
                           Broj upisa u trgovački registar: 1037804006811 (Russia)
                           Porezni broj: 7802059185
                           Internetske stranice: www.zaovad.com
                           E-pošta: office@zaovad.com
                        
                        
                           Subjekt CJSC VAD glavni je ugovaratelj za izgradnju autoceste Tavrida na Krimu, ceste preko mosta Kerč i pristupnih cesta tom mostu. Savezna autocesta Tavrida omogućit će pristup prijevozu na Krim putem sustava novoizgrađenih cesta koje su glavna veza s mostom Kerč. Subjekt CJSC VAD stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.
                        
                        
                           31.7.2018.”